Liberijos transportas

Liberijos transportas – Liberijos, valstybės Vakarų Afrikoje, Atlanto vandenyno pakrantėje, transportas.

Keliai 

Automobilių kelių yra 10 600 km, iš jų su kieta danga 657 km (1999 m.). Svarbiausi plentai jungia Monroviją su Biukenenu, Fritaunu (Siera Leonė).

Geležinkeliai 

Iki 1990–1997 m. pilietinio karo geležinkelių buvo 490 km; po pilietinio karo dauguma jų išardyti. Šalies geležinkeliai priklauso užsienio kompanijoms, kurios juos naudoja geležies rūdos gabenimui iš kasyklų į jūrų uostus.

Jūrų transportas 

Svarbiausi jūrų uostai: Monrovija, Biukenenas, Grinvilis, Harperis. 2003 m. buvo įregistruoti 1553 laivai; prekybinio laivyno tonažas 52,4 mln. bruto tonų – pagal tonažą vienas didžiausių pasaulyje prekybos laivynų.

Oro transportas 

2001 m. šalyje buvo 47 oro uostai, iš kurių 2 turėjo grįstus takus. Robertso tarptautinis oro uostas yra 56 km į rytus nuo Monrovijos.

Šaltiniai 

Transportas
Valstybių transportas